text: YUYAYCHAY: Imachus llakichisusqanta warmiykiman willariy. Biblia nin: "Mana pitapis tapurikuypeqa, ima ruwanatapis wakichikusqaqa, mana allinchu rin", nispa (Proverbios 15:22, Qheshwa Biblia). Andreswan Ritawanqa, chayta ruwarqanku nisunman sutʼita parlarikorqanku. Chaytaj purajmanta atienekunankupaj yanaparqa. Andrés nin: "Ritayman nerqani: ‘Uj chʼampay rikhurejtin, ni jaykʼajpis divorciakuypipacha yuyasajchu', nispa. Paypis chayllatataj niwarqa. Kunanqa Ritaypi tukuy sonqo atienekuni", nispa.